wickkiey/tamil-wikipedia-markdown huggingface dataset:
# ஆவுடையார்கோயில் வட்டம்



** ஆவுடையார்கோயில் வட்டம்** , தமிழ்நாட்டின் புதுக்கோட்டை மாவட்டத்தில் உள்ள 12 வட்டங்களில் ஒன்றாகும். இந்த வட்டத்தின் தலைமையகமாக ஆவுடையார்கோயில் நகரம் உள்ளது.  

இந்த வட்டத்தின் கீழ் பொன்பெத்தி, மீமிசல், ஏம்பல், ஆவுடையார்கோயில் என 4 உள்வட்டங்களும், 96 வருவாய் கிராமங்களும் உள்ளன. மேலும் இவ்வட்டடத்தில் ஆவுடையார்கோயில் ஊராட்சி ஒன்றியம் அமைந்துள்ளது.  

## சிறப்புகள்
இவ்வட்டத்தில் மாணிக்கவாசகர் சீரமைத்த, தேவாரப் பாடல் பெற்ற ஆவுடையார் கோயில் ஆத்மநாதசுவாமி கோயில் சிவத்தலம் உள்ளது.  

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 87,250 மக்கள்தொகை கொண்டது. மக்கள்தொகையில் 43,759 ஆண்களும், 43,491 பெண்களும் உள்ளனர். 21,356 குடும்பங்கள் கொண்ட இவ்வட்ட மக்கள்தொகையில் கிராமப்புறங்களில் வாழ்கின்றனர். இவ்வட்டத்தின் எழுத்தறிவு 79.07% மற்றும் பாலின விகிதம் 1,000 ஆண்களுக்கு, 994 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 9196 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு 978 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 17,389 41 மற்றும் ஆகவுள்ளனர். மக்கள்தொகையில் இந்துக்கள் 77.58%, இசுலாமியர்கள் 12.5%, கிறித்தவர்கள் 9.84% மற்றும் பிறர் 0.08% ஆகவுள்ளனர்.
# கந்தர்வகோட்டை வட்டம்

** கந்தர்வகோட்டை வட்டம்** , தமிழ்நாட்டின் புதுக்கோட்டை மாவட்டத்தில் உள்ள பதினோரு வட்டங்களில் ஒன்றாகும். இந்த வட்டத்தின் தலைமையகமாக கந்தர்வகோட்டை சிற்றூர் உள்ளது.  

இந்த வட்டத்தில் புதுநகர், கல்லாக்கோட்டை, கந்தர்வகோட்டை என 3 உள்வட்டங்களும், 37 வருவாய் கிராமங்களும் உள்ளன.  

கந்தர்வகோட்டை ஊராட்சி ஒன்றியம் இவ்வட்டத்தில் உள்ளது.
# இலுப்பூர் வட்டம்

** இலுப்பூர் வட்டம்** , தமிழ்நாட்டின் புதுக்கோட்டை மாவட்டத்தில் உள்ள 12 வட்டங்களில் ஒன்றாகும். இந்த வட்டத்தின் தலைமையகமாக இலுப்பூர் நகரம் உள்ளது.  

இந்த வட்டத்தில் குடுமியான்மலை, சித்தன்னவாசல், *வீரப்பப்பட்டி* மற்றும் இலுப்பூர் என 4 உள்வட்டங்களும், 58 வருவாய் கிராமங்களும் உள்ளன.  

அன்னவாசல் ஊராட்சி ஒன்றியம் இவ்வட்டத்தில் உள்ளது.  

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 219,491 மக்கள்தொகை கொண்டது. மக்கள்தொகையில் 109,203 ஆண்களும், 110,288 பெண்களும் உள்ளனர். 50,022 குடும்பங்கள் கொண்ட இவ்வட்ட மக்கள்தொகையில் 84.5% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 70.53% மற்றும் பாலின விகிதம் 1,000 ஆண்களுக்கு, 1,010 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 26594 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு 954 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 46,816 மற்றும் 129 ஆகவுள்ளனர். மக்கள்தொகையில் இந்துக்கள் 90.51%), இசுலாமியர்கள் 5.11%, கிறித்தவர்கள் 4.17% மற்றும் பிறர் 0.21% ஆகவுள்ளனர்.
# குளத்தூர் வட்டம்

** குளத்தூர் வட்டம்** , தமிழ்நாட்டின் புதுக்கோட்டை மாவட்டத்தில் உள்ள 12 வட்டங்களில் ஒன்றாகும். இந்த வட்டத்தின் தலைமையகமாக குளத்தூர் உள்ளது. இவ்வட்டத்தில் குன்னாண்டார்கோயில் ஊராட்சி ஒன்றியம் மற்றும் தொன்மை மிக்க குன்றாண்டார்கோயில் குகைக்கோவில் இவ்வட்டத்தில் உள்ளது.  

இந்த வட்டத்தின் கீழ் நார்த்தாமலை, மாத்தூர், கிள்ளுக்கோட்டை, குன்னாண்டார்கோயில், கீரனூர் என 5 உள்வட்டங்களும், 65 வருவாய் கிராமங்களும் உள்ளன.  
## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 1,62,524 மக்கள்தொகை கொண்டது. மக்கள்தொகையில் 81,433 ஆண்களும், 81,091 பெண்களும் உள்ளனர். 38,064 குடும்பங்கள் கொண்ட இவ்வட்ட மக்கள்தொகையில் 92.8% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 73.53% மற்றும் பாலின விகிதம் 1,000 ஆண்களுக்கு, 996 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 18744 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு 958 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே  
25,937 மற்றும் 286 ஆகவுள்ளனர். மக்கள்தொகையில் இந்துக்கள் 87.73%, இசுலாமியர்கள் 3.28% , கிறித்தவர்கள் 8.64% மற்றும் பிறர் 0.34% ஆகவுள்ளனர்.
# மணமேல்குடி வட்டம்

** மணமேல்குடி வட்டம்** , தமிழ்நாட்டின் புதுக்கோட்டை மாவட்டத்தில் உள்ள 12 வட்டங்களில் ஒன்றாகும். இந்த வட்டத்தின் தலைமையகமாக மணமேல்குடி நகரம் உள்ளது.  

இந்த வட்டத்தின் பெருமருதூர், கோட்டைப்பட்டினம், **சிகவனம்**, மணமேல்குடி என 4 உள்வட்டங்களும் 72 வருவாய் கிராமங்களும் உள்ளன.  

இவ்வட்டத்தில் மணமேல்குடி ஊராட்சி ஒன்றியம் உள்ளது.  

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 86,672 மக்கள்தொகை கொண்டது. மக்கள்தொகையில் 42,953 ஆண்களும், 43,719 பெண்களும் உள்ளனர். 20,228 குடும்பங்கள் கொண்ட இவ்வட்ட மக்கள்தொகையில் 85.1% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 82.51% மற்றும் பாலின விகிதம் 1,000 ஆண்களுக்கு, 1,018 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 9764 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு 997 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 11,882  
மற்றும் 24 ஆகவுள்ளனர். மக்கள்தொகையில் இந்துக்கள் 65.21%, இசுலாமியர்கள் 26.43%, கிறித்தவர்கள் 8.23% மற்றும் பிறர் 0.13% ஆகவுள்ளனர்.
# திருமயம் வட்டம்

** திருமயம் வட்டம்** , தமிழ்நாட்டின் புதுக்கோட்டை மாவட்டத்தில் உள்ள 12 வட்டங்களில் ஒன்றாகும். இந்த வட்டத்தின் தலைமையகமாக திருமயம் நகரம் உள்ளது.  

இந்த வட்டத்தின் கீழ் செங்கீரை, கீழானிலை, கோட்டூர் மற்றும் வீரச்சிலை என 4 உள்வட்டங்களும் 81 வருவாய் கிராமங்களும் உள்ளன.  

இந்த வருவாய் வட்டத்தில் திருமயம் ஊராட்சி ஒன்றியம் மற்றும் அரிமளம் ஊராட்சி ஒன்றியம் உள்ளது.  

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 158,860 மக்கள்தொகை கொண்டது. மக்கள்தொகையில் 79,002 ஆண்களும், 79,858 பெண்களும் உள்ளனர். 39,293 குடும்பங்கள் கொண்ட இவ்வட்ட மக்கள்தொகையில் 94.4% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 75.17% மற்றும் பாலின விகிதம் 1,000 ஆண்களுக்கு, 1,011 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 16584 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு 971 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 29,567  
மற்றும் 112 ஆகவுள்ளனர். மக்கள்தொகையில் இந்துக்கள் 94.13%, இசுலாமியர்கள் 2.32%, கிறித்தவர்கள் 3.49% மற்றும் பிறர் 0.06%ஆகவுள்ளனர்.  

## இவற்றையும் காண்க
- திருமயம்
- திருமயம் சத்திய மூர்த்தி பெருமாள் கோவில்
- திருமயம் மலைக்கோட்டை
- திருமயம் (சட்டமன்றத் தொகுதி)
# மலைமுரசு (இதழ்)

**மலைமுரசு** இலங்கை, கண்டியிலிருந்து 1963களில் வெளிவந்த ஒரு கலை, இலக்கிய சஞ்சிகையாகும். அக்காலகட்டங்களில் மலையகத்தில் பல இலக்கியவாதிகளை உருவாக்குவதற்கு இச்சஞ்சிகை பெரிதும் உதவியுள்ளது. மலைநாடு நல்வாழ்வு வாலிபர் சங்கம் சார்பாக இந்த இதழ் வெளிவந்தது.  

## கூட்டாசிரியர்கள்
- க. ப. சிவம்
- மு. கு. ஈழகுமார்

## உள்ளடக்கம்
மலைமுரசு இதழ் மலையகம் தொடர்பான பல்வேறு கட்டுரைகளையும், சிறுகதைகள், கவிதைகள், துணுக்குகள், நாடகங்கள், மலையக கலை இலக்கிய தகவல்கள் போன்ற பல்வேறு ஆக்கங்களையும் கொண்டிருந்தது.
# பெரம்பலூர் வட்டம்

** பெரம்பலூர் வட்டம்** , தமிழ்நாட்டின் பெரம்பலூர் மாவட்டத்தில் உள்ள 4 வட்டங்களில் ஒன்றாகும். இந்த வட்டத்தின் தலைமையகமாக பெரம்பலூர் நகரம் உள்ளது. இந்த வட்டத்தின் கீழ் 27 வருவாய் கிராமங்கள் உள்ளன.  

இவ்வட்டத்தில் பெரம்பலூர் ஊராட்சி ஒன்றியம் உள்ளது.  

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி, பெரம்பலூர் வட்டத்தின், மொத்த மக்கள்தொகை 1,62,356 ஆகும். சராசரி எழுத்தறிவு 81.33% ஆகவுள்ளது. பாலின விகிதம் ஆயிரம் ஆண்களுக்கு, 990 பெண்கள் வீதம் உள்ளனர்.
# குன்னம் வட்டம்

** குன்னம் வட்டம்** , தமிழ்நாட்டின் பெரம்பலூர் மாவட்டத்தில் உள்ள 4 வட்டங்களில் ஒன்றாகும். இந்த வட்டத்தின் தலைமையகமாக குன்னம் நகரம் உள்ளது. இந்த வட்டத்தின் கீழ் 47 வருவாய் கிராமங்கள் உள்ளன.  

இவ்வட்டத்தில் வேப்பூர் ஊராட்சி ஒன்றியம் உள்ளது.  

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி, குன்னம் வட்டத்தின், மொத்த மக்கள்தொகை 2,54,124 ஆகும். பாலின விகிதம் ஆயிரம் ஆண்களுக்கு, 1,003 பெண்கள் வீதம் உள்ளனர். சராசரி எழுத்தறிவு 70.7% ஆகவுள்ளது.
# வேப்பந்தட்டை வட்டம்

** வேப்பந்தட்டை வட்டம்** , தமிழ்நாட்டின் பெரம்பலூர் மாவட்டத்தில் உள்ள 4 வட்டங்களில் ஒன்றாகும். இந்த வட்டத்தின் தலைமையகமாக பெரம்பலூர் நகரம் உள்ளது. இந்த வட்டத்தின் கீழ் 39 வருவாய் கிராமங்கள் உள்ளன.  

இவ்வட்டத்தில் வேப்பந்தட்டை ஊராட்சி ஒன்றியம் உள்ளது.  

## மக்கள்தொகை பரம்பல்
வேப்பதட்டை வட்டத்தின் 2011ம் ஆண்டின் மக்கள்தொகை கணக்கெடுப்பின் படி மொத்த மக்கள்தொகை 1,48,743 ஆகும். பாலின விகிதம் ஆயிரம் ஆண்களுக்கு, 1,017 பெண்கள் வீதம் உள்ளனர். சராசரி எழுத்தறிவு 72.76% ஆகவுள்ளது.
# மதுரை வடக்கு வட்டம்

** மதுரை (வடக்கு) வட்டம்** , தமிழ்நாட்டின் மதுரை மாவட்டத்தில் உள்ள 11 வட்டங்களில் ஒன்றாகும். . மதுரை வடக்கு வட்டம் 1 அக்டோபர் 1967ல் நிறுவப்பட்டது. இவ்வருவாய் வட்டத்தில் 82 வருவாய் கிராமங்கள் உள்ளது. இவ்வட்டத்தில் மொத்தம் 16,926 ஹெக்டேர் விளைநிலம் உள்ளது. அதில் நன்செய் நிலம் 8,125 ஹெக்டேராகவும்; புன்செய் நிலம் 4,106 ஹெக்டேராகவும் உள்ளது.  

இவ்வட்டத்தில் மதுரை மேற்கு ஊராட்சி ஒன்றியம் மற்றும் பரவை பேரூராட்சி உள்ளது. இவ்வட்டத்தில் 14 கல்லூரிகளும், உயர்நிலைப் பள்ளிகளும், மேனிலைப் பள்ளிகளும் உள்ளது. இவ்வட்டத்தில் ஒரு அரசு மருத்துவ மனையும்; 24 ஆரம்ப சுகாதார நிலையங்களும் உள்ளது.  

## உள்வட்டங்கள்
மதுரை வடக்கு வட்டத்தில் 5 உள்வட்டங்களும், 82 வருவாய் கிராமங்களும் உள்ளது. அவைகள்;  
1. சாத்தமங்கலம்
1. சமயநல்லூர்
1. குலமங்கலம்
1. கூளப்பாண்டி
1. சத்திரப்பட்டி

## மக்கள்தொகை பரம்பல்
1,25,017 குடும்பகள் கொண்ட மதுரை வடக்கு வட்டத்தின் 2011ம் ஆண்டின் மக்கள்தொகை கணக்கெடுப்பின்படி மொத்த மக்கள்தொகை 4,94,430 ஆகும். அதில் ஆண்கள் 2,48,631 ஆகவும்; பெண்கள் 2,45,799 ஆகவும் உள்ளனர். பாலின விகிதம் ஆயிரம் ஆண்களுக்கு 989 பெண்கள் வீதம் உள்ளனர். சராசரி எழுத்தறிவு 85.98% ஆகவுள்ளது. ஆறு வயதிற்குட்பட்ட குழந்தைகள் 52,614 ஆகவுள்ளனர். மக்கள்தொகையில் 62.4% மக்கள் நகர்புறங்களிலும்; 37.6% மக்கள் கிராமப்புறங்களிலும் வாழ்கின்றனர்.  

மக்கள்தொகையில் பட்டியல் சாதியினரும் பட்டியல் பழங்குடியினரும் முறையே 83,890 மற்றும் 2,488 ஆகவுள்ளனர். மக்கள்தொகையில் இந்துக்கள் 4,40,924 (89.18%), இசுலாமியர் 28,889 (5.84%), கிறித்தவர்கள் 22,714 (4.59%) ஆகவும் உள்ளனர்.
# மதுரை தெற்கு வட்டம்

** மதுரை (தெற்கு) வட்டம்** , தமிழ்நாட்டின் மதுரை மாவட்டத்தில் உள்ள 11 வட்டங்களில் ஒன்றாகும். இந்த வட்டத்தின் தலைமையகம் மதுரையில் உள்ளது. மேலூர் வருவாய் கோட்டத்தில் அமைந்த இந்த வட்டத்தின் கீழ் மூன்று உள்வட்டங்களும், 31 வருவாய் கிராமங்களும் உள்ளது.இதன் வட்டாட்சியர் அலுவலகம், மதுரை மாவட்ட ஆட்சியர் வளாகத்தில் உள்ளது. மேலும் மதுரை மாநகராட்சியின் மண்டல எண் 3 இந்த வட்டத்தில் உள்ளது.  

## மதுரை தெற்கு வட்டத்தின் உள்வட்டங்களும், வருவாய் கிராமங்களும்

### அவனியாபுரம் உள்வட்டத்தின் வருவாய் கிராமங்கள்
1. அனுப்பானடி
1. கல்லம்பல்
1. அவனியாபுரம்
1. பனையூர்
1. சிந்தாமணி
1. சாமநத்தம்
1. செட்டிக்குளம்
1. பெருமானேந்தல்
1. கல்குளம்
1. அயன்பாப்பாகுடி
1. பாப்பனோடை

### கீழ்மதுரை உள்வட்டத்தின் வருவாய் கிராமங்கள்
1. வில்லாபுரம்
1. பிராகுடி
1. ஐராவதநல்லூர்
1. விரகனூர்
1. புளியங்குளம்
1. சிலைமான்
1. கீழ்மதுரை
1. மீனாட்சிபுரம்
1. கூடல்செங்குளம்

### விராதனூர் உள்வட்டத்தின் வருவாய் கிராமங்கள்
1. குசவன்குண்டு
1. குதிரைகுத்தி
1. இராமன்குளம்
1. நல்லூர்
1. சோளங்குருணி
1. குசவப்பட்டி
1. விராதனூர்
1. மூத்தான்குளம்
1. எம். பனைக்குளம்
1. எம். ஆலங்குளம்
1. நெடுங்குளம்

## மக்கள்தொகை பரம்பல்
மதுரை தெற்கு வட்டத்தின் 2011ம் ஆண்டின் மக்கள்தொகை கணக்கெடுப்பின்படி மொத்த மக்கள்தொகை 13,91,980 ஆகும். அதில் ஆண்கள் 6,97,680; பெண்கள் 694,300 ஆகவும் உள்ளனர். பாலின விகிதம் ஆயிரம் ஆண்களுக்கு, 995 பெண்கள் வீதம் உள்ளனர். ஆறு வயதிற்குட்பட்ட குழந்தைகள் பாலின விகிதம் 951 ஆகவுள்ளது. மாவட்ட சராசரி எழுத்தறிவு 89.14% ஆகவுள்ளது. ஆறு வயதிற்குட்பட்ட குழந்தைகள் 141,119 ஆகவுள்ளனர்.  

இவ்வட்டத்தின் மக்கள்தொகையில் பட்டியல் சாதியினரும் பட்டியல் பழங்குடியினரும் முறையே 1,05,641 (7.6%) மற்றும் 5,307 (0.4%) ஆகவுள்ளனர். இம்மாவட்டத்தின் மக்கள்தொகையில் இந்துக்கள் 12,20,131 (87.65%), இசுலாமியர் 1,02,206 (7.34%), கிறித்தவர்கள் 64,252 (4.62%) ஆகவும் உள்ளனர்.
# மேலூர் வட்டம்

** மேலூர் வட்டம்** , தமிழ்நாட்டின் மதுரை மாவட்டத்தில் உள்ள 11 வட்டங்களில் ஒன்றாகும். இந்த வட்டத்தின் தலைமையகமும், வட்டாட்சியர் அலுவலகமும் மேலூர் நகரத்தில் உள்ளது. இவ்வட்டத்தில் அரிட்டாபட்டி பல்லுயிர் சூழலியல் பாரம்பரியத் தளம் உள்ளது.  

இந்த வட்டத்தின் கீழ் 8 உள்வட்டங்களும், 84 வருவாய் கிராமங்களும் உள்ளது.  
## இதனையும் காண்க
- அரிட்டாபட்டி பல்லுயிர் சூழலியல் பாரம்பரியத் தளம்

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 74,851 வீடுகளும், 2,91,398 மக்கள்தொகையும் கொண்டது. மக்கள்தொகையில் ஆண்கள் 1,46,711 ஆகவும்; பெண்கள் 1,44,687 ஆகவும் உள்ளனர். இவ்வட்டத்தின் எழுத்தறிவு 76.57% மற்றும் பாலின விகிதம் 1,000 ஆண்களுக்கு, 986 பெண்கள் வீதம் உள்ளனர். 6 வயதிற்குட்பட்ட குழந்தைகள் பாலின விகிதம், 1000 ஆண் குழந்தைகளுக்கு, 886 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 48,121  
மற்றும் 371 ஆகவுள்ளனர்.
# பேரையூர் வட்டம்

** பேரையூர் வட்டம்** , தமிழ்நாட்டின் மதுரை மாவட்டத்தில் உள்ள 11 வட்டங்களில் ஒன்றாகும். உசிலம்பட்டி வருவாய் கோட்டத்தில் அமைந்த இந்த வட்டத்தின் தலைமையகமாக பேரையூர் நகரம் உள்ளது. தே. கல்லுப்பட்டி ஊராட்சி ஒன்றியம் இவ்வட்டத்தில் உள்ளது.  

இந்த வட்டத்தின் அத்திப்பட்டு, எழுமலை, மோதகம், பேரையூர், சேடப்பட்டி, தே. கல்லுப்பட்டி என ஆறு உள்வட்டங்களில், 75 வருவாய் கிராமங்கள் உள்ளது.  

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 54,835 வீடுகளும், 2,00,510 மக்கள்தொகையும் கொண்டது. மக்கள்தொகையில் 100,448 ஆண்கள் ஆகவும்; 100,062 பெண்கள் ஆகவும் உள்ளனர். இவ்வட்டத்தின் எழுத்தறிவு 70.24% மற்றும் பாலின விகிதம் 1,000 ஆண்களுக்கு, 996 பெண்கள் வீதம் உள்ளனர். 6 வயதிற்குட்பட்ட குழந்தைகள் 19789 ஆகவுள்ளனர். குழந்தைகள் பாலின விகிதம், 1000 ஆண் குழந்தைகளுக்கு, 914 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 48,812  
மற்றும் 157 ஆகவுள்ளனர்.  
மக்கள்தொகையில் இந்துக்கள் 97.59%, இசுலாமியர்கள் 1.62% கிறித்தவர்கள் 0.49%% & பிறர் 0.28% ஆகவுள்ளனர்.
# திருமங்கலம் வட்டம்



** திருமங்கலம் வட்டம்** , தமிழ்நாட்டின் மதுரை மாவட்டத்தில் உள்ள 11 வட்டங்களில் ஒன்றாகும். உசிலம்பட்டி வருவாய் கோட்டத்தில் உள்ள இந்த வட்டத்தின் தலைமையகமாக திருமங்கலம் நகரம் உள்ளது. இந்த வட்டத்தின் கீழ் ஆறு உள்வட்டங்களும், 108 வருவாய் கிராமங்களும் இருந்தன.  

திருமங்கலம் வட்டத்தின் மூன்று உள்வட்டங்களைக் கொண்டு, புதிய கள்ளிக்குடி வருவாய் வட்டத்தை, தமிழக முதல்வர், 16 ஆகஸ்டு 2018 அன்று காணொலி காட்சி மூலம் சென்னை தலைமைச் செயலகத்திலிருந்து துவக்கி வைத்தார். இவ்வட்டடத்தில் திருமங்கலம் ஊராட்சி ஒன்றியம் மற்றும் செல்லம்பட்டி ஊராட்சி ஒன்றியம் உள்ளது.  

## தற்போதைய திருமங்கலம் வட்டத்தின் நிலப்பரப்புகள்
தற்போது திருமங்கலம் வருவாய் வட்டத்தில் திருமங்கலம் ஊராட்சி ஒன்றியத்தின் 38 ஊராட்சிகள் மட்டும் உள்ளது. இவ்வட்டத்திலிருந்த கள்ளிக்குடி ஊராட்சி ஒன்றியப் பகுதிகள், புதிதாக நிறுவப்பட்ட கள்ளிக்குடி வட்டத்தின் நிலப்பரப்பில் உள்ளது.  

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 114,286 வீடுகளும், 229,645 மக்கள்தொகையும் கொண்டது. மக்கள்தொகையில் 115,359 ஆண்கள் ஆகவும்; 114,286 பெண்கள் ஆகவும் உள்ளனர். இவ்வட்டத்தின் எழுத்தறிவு 78.62% மற்றும் பாலின விகிதம் 1,000 ஆண்களுக்கு, 991 பெண்கள் வீதம் உள்ளனர். 6 வயதிற்குட்பட்ட குழந்தைகள் 23983 ஆகவுள்ளனர். குழந்தைகள் பாலின விகிதம், 1000 ஆண் குழந்தைகளுக்கு, 918 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 39,476 மற்றும் 70 ஆகவுள்ளனர். மக்கள்தொகையில் இந்துக்கள் 95.33%, இசுலாமியர்கள் 3.14%, கிறித்தவர்கள் 1.37% & பிறர் 0.15% ஆகவுள்ளனர். மக்கள்தொகையில் 77.7% கிராமபுறங்களில் வாழ்கின்றனர்.  
## பருத்தி விவசாயம்
1600களில் மதுரை மாவட்டத்தின் 80 விழுக்காடு பருத்தி விவசாயம், திருமங்கலம் வட்டத்தில் மட்டுமே நடந்தது. கரிசல் மண் உறுதியாக இருந்ததாலும், முறையான பராமரித்தலினாலும் இந்தியாவின் மற்ற பருத்தியை விட திருமங்கலம் பருத்தியே அடர் வெள்ளை நிறமாக இருந்தது. இதனாலேயே திருமங்கலத்துப் பருத்திக்கு "தின்னிவெள்ளைப் பருத்தி" என்று பெயரும் உண்டு. கரிசல் மண்ணும் உறுதியாக இருந்ததால், உழுவதற்கான மாடுகள் அனைத்தும் மைசூரிலிருந்து இறக்குமதி செய்யப்பட்டது. விளைந்த பருத்தியை திருநெல்வேலியிலுள்ள பஞ்சு ஆலைக்கு எடுத்துச்சென்று விதையிலிருந்து சுத்தமான பஞ்சு பிரிக்கப்படும். பின்னர், மதுரையிலுள்ள ஹார்வே மில்'லிற்கு எடுத்து வந்து நூலாகத் திரிக்கப்பட்டு ஆண்டிற்கு 1200 டன் பஞ்சு ஏற்றுமதி செய்யப்பட்டது. பஞ்சின் வெள்ளை நிறத்தின் காரணமாக, பருத்தியின் விலையும் உட்சத்தைத் தொட்டது. 1877ல் திருமங்கலத்தில் ஏற்பட்ட பெருமழை மற்றும் குண்டாற்றில் ஏற்பட்ட வரலாறு காணாத வெள்ளம், அதற்கு அடுத்தாற் போல் வந்த வறட்சியின் காரணமாக பருத்தி விவசாயம் கைவிடப்பட்டது.  

## இதனையும் காண்க
- கள்ளிக்குடி வட்டம்
# உசிலம்பட்டி வட்டம்

** உசிலம்பட்டி வட்டம்** , தமிழ்நாட்டின் மதுரை மாவட்டத்தில் உள்ள 11 வட்டங்களில் ஒன்றாகும். இந்த வட்டத்தின் வட்டாட்சியர் அலுவலகம் உசிலம்பட்டி நகரத்தில் உள்ளது. இவ்வட்டத்தில் உசிலம்பட்டி ஊராட்சி ஒன்றியம் மற்றும் சேடபட்டி ஊராட்சி ஒன்றியம் உள்ளது.  

## உள்வட்டங்களும், வருவாய் கிராமங்களும்
உசிலம்பட்டி வட்டத்தின் கீழ் கருமாத்தூர், சிந்துபட்டி, உசிலம்பட்டி, உத்தப்பநாயக்கனூர், வாலாந்தூர் என 5 குறுவட்டங்களும், 54 வருவாய் கிராமங்களும் உள்ளன.]  

## மக்கள் தொகையியல்

2011 ஆம் ஆண்டு மக்கள் தொகைக் கணக்கெடுப்பின்படி உசிலம்பட்டி தாலுக்காவின் மக்கள் தொகை 1,95,236 ஆகும். 99,804 ஆண்கள் மற்றும் 95,432 பெண்கள் இதில் இருந்தனர். இங்கு 1000 ஆண்களுக்கு 956 பெண்கள் என்ற பாலின விகிதம் நிலவுகிறது. 67.65 சதவீத படிப்பறிவும் 6 வயதுக்கு உட்பட்ட குழந்தைகள் தொகையில் 8839 சிறுவர்கள் மற்றும் 7908 சிறுமிகள் அடங்கியுள்ளனர்.
# வாடிப்பட்டி வட்டம்

** வாடிப்பட்டி வட்டம்** , தமிழ்நாட்டின் மதுரை மாவட்டத்தில் உள்ள 11 வட்டங்களில் ஒன்றாகும்.மதுரை வருவாய் கோட்டத்தில் உள்ள இந்த வட்டத்தின் தலைமையகமாக வாடிப்பட்டி நகரம் உள்ளது. இந்த வட்டத்தின் கீழ் ஏழு உள்வட்டங்களும், 77 வருவாய் கிராமங்களும் உள்ளன.  

வாடிப்பட்டி வட்டத்தில் தென்கரை உள்வட்டம், சோழவந்தான் உள்வட்டம், தனிச்சியம் உள்வட்டம், அலங்காநல்லூர் உள்வட்டம், பாலமேடு உள்வட்டம், முடுவார்பட்டி உள்வட்டம் மற்றும் நீரேத்தான் உள்வட்டம் என ஏழு உள்வட்டங்களைக் கொண்டுள்ளது.  

இவ்வட்டத்தில் வாடிப்பட்டி ஊராட்சி ஒன்றியம் மற்றும் அலங்காநல்லூர் ஊராட்சி ஒன்றியம் உள்ளது.  

### தென்கரை உள்வட்டம்
தென்கரை உள்வட்டத்தில் உள்ள வருவாய் கிராமங்கள்:  

1. அயன் தென்கரை
1. கோவில் தென்கரை
1. முள்ளிப்பள்ளம்
1. கருப்பட்டி
1. நாச்சிகுளம்
1. இரும்பாடி
1. அயன் குருவித்துறை
1. கோவில் குருவித்துறை
1. மேலக்கால்
1. கச்சிராயிருப்பு
1. மன்னாடிமங்கலம்

### சோழவந்தான் உள்வட்டம்
சோழவந்தான் உள்வட்டத்தில் உள்ள வருவாய் கிராமங்கள்:  

1. சோழவந்தான்
1. திருமால்நத்தம்
1. நெடுங்குளம்
1. திருவேடகம்
1. சித்தலாங்குடி
1. திருவாலவாயநல்லூர்
1. நகரி
1. தட்டான்குளம்
1. சோலைக்குறிச்சி
1. பேட்டை

### தனிச்சியம் உள்வட்டம்
தனிச்சியம் உள்வட்டத்தில் உள்ள வருவாய் கிராமங்கள்:  

1. தனிச்சியம்
1. சின்ன இலந்தைக்குளம்
1. அமரடக்கி
1. கொண்டையம்பட்டி
1. சம்பக்குளம்
1. கள்வேலிப்பட்டி
1. பெரிய இலந்தைக்குளம்
1. மேய்க்கிபட்டி
1. கீழக்கரை

### அலங்காநல்லூர் உள்வட்டம்
அலங்காநல்லூர் உள்வட்டத்தில் உள்ள வருவாய் கிராமங்கள்:  

1. அலங்காநல்லூர்
1. அழகாபுரி
1. தண்டலை
1. மணியஞ்சி
1. குமாரம்
1. அச்சம்பட்டி
1. இலவங்குளம்
1. பண்ணைக்குடி
1. கல்லணை
1. வாவிடமருதூர்
1. பரளி

### பாலமேடு உள்வட்டம்
பாலமேடு உள்வட்டத்தில் உள்ள வருவாய் கிராமங்கள்:  

1. பாலமேடு
1. சத்திரவெள்ளாளப்ப்பட்டி
1. மேட்டுப்பட்டி
1. இராஜாக்காள்பட்டி
1. கிருஷ்ணாபுரம்
1. கோணப்பட்டி
1. இராமக்கவுண்டன்பட்டி
1. செம்பட்டி
1. சேந்தமங்கலம்
1. தெத்தூர்

### முடுவார்பட்டி உள்வட்டம்
முடுவார்பட்டி உள்வட்டத்தில் உள்ள வருவாய் கிராமங்கள்:  

1. முடுவார்பட்டி
1. ஆதனூர்
1. கீழச்சின்னம்பட்டி
1. சுக்காம்பட்டி
1. கோடாங்கிபட்டி
1. பாரைப்பட்டி
1. சரந்தாங்கி
1. வெள்ளையம்பட்டி
1. மாணிக்கம்பட்டி
1. தேவசேரி
1. அய்யூர்
1. ஊர்சேரி
1. கோவில்பட்டி
1. வைகாசிபட்டி
1. எர்ரம்பட்டி

### நீரேத்தான் உள்வட்டம்
நீரேத்தான் உள்வட்டத்தில் உள்ள வருவாய் கிராமங்கள்:  

1. நீரேத்தான்
1. டி. ஆண்டிப்ப்பட்டி
1. தும்பிச்சாம்பட்டி
1. சின்னமநாயக்கன்பட்டி
1. கட்டக்குளம்
1. தாதம்பட்டி
1. ஜாரி விராலிப்பட்டி
1. குலசேகரன் கோட்டை
1. கச்சைக்கட்டி
1. போடிநாயக்கன்பட்டி

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 60,844 வீடுகளும், 234,533 மக்கள்தொகையும் கொண்டது. மக்கள்தொகையில் 117,723 ஆண்கள் ஆகவும்; 116,810 பெண்கள் ஆகவும் உள்ளனர். இவ்வட்டத்தின் எழுத்தறிவு 77.48% மற்றும் பாலின விகிதம் 1,000 ஆண்களுக்கு, 992 பெண்கள் வீதம் உள்ளனர். 6 வயதிற்குட்பட்ட குழந்தைகள் பாலின விகிதம், 1000 ஆண் குழந்தைகளுக்கு, 945 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 53,254 மற்றும் 2,525 ஆகவுள்ளனர்.
# மற்றது (இதழ்)

**மற்றது** 2000 ம் ஆண்டுகளில் வெளிவந்த ஒரு கலை இலக்கிய இதழாகும். இவ்விதழ் கனடா ரொரண்டோவில் இருந்து வெளிவந்தது.ஈழத்தின் யுத்தம் சதீயம் தேசியம் போன்றவற்றைக் கேள்விக்கட்படுத்தியது.  

## ஆசிரியர்கள்
- கற்சுறா
- அதீதா
## ஆசிரியர் பக்கம்
முதல் இதழில் ஆசிரியர் பக்கத்தில் பின்வரும் குறிப்பு காணப்பட்டது. "தனது என்பதுக்குள் மென்மையாகப் பதிந்து இருக்கின்ற வன்முறையின் உச்சகட்டத்தை கட்டவிழ்த்து தனதின் எதிர்நிலையில் மற்றதின் இருப்பினது அவசியத்தை பகிரங்கப்படுத்தும் ஒரு எழுத்து செயற்பாடாக மற்றது எனும் இதழ் வெளிவருகின்றது."  

ஆசிரியர் கற்சுறா- அதீதா  
வெளியீடு கனடா  
வெளிவந்தவை 2இதழ்கள்  

மற்றது 2004.07 - நூலகம் (noolaham.org)
# மறுபாதி (இதழ்)

**மறுபாதி** இலங்கை யாழ்ப்பாணத்திலிருந்து 2000ம் களில் வெளிவந்த கவிதைக்கான காலாண்டு இதழாகும். இதன் முதல் இதழ் ஆடி, புரட்டாதி இதழாக 2000இல் வெளிவந்தது. தனி இதழின் விலை ரூபாய் 30.00  
## ஆசிரியர்
- சித்தாந்தன்
## இணை ஆசிரியர்
- சி.ரமேஸ்
- கேதீஸ்.
## தொடர்பு முகவரி
மறுபாதி, அரசடி வீதி, கோண்டாவில் வடக்கு, யாழ்ப்பாணம்  

## உள்ளடக்கம்
இவ்விதழில் பல பாகங்களிலுள்ள கவிஞர்களின் கவிதைகளும், கவிதை தொடர்பான பல்வேறு ஆய்வுக் கட்டுரைகளும், கவி நூல் பற்றிய விமர்சனங்களும் கவிஞர்கள் பற்றிய அறிமுகங்களும் இடம்பெற்றன.
# வில்லியம் குட்மென்


**வில்லியம் குட்மென்** (*William Goodman* பிறப்பு: செப்டம்பர் 29 1879), இறப்பு: ஏப்ரல் 26 1949), இவர் அமெரிக்க அணியின் துடுப்பாட்டக்காரர். ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1899-1899 பருவ ஆண்டில் முதல்தர துடுப்பாட்டப் போட்டியில் அமெரிக்க துடுப்பாட்ட அணியின் உறுப்பினராக பங்குகொண்டார், வேகப்பந்து பந்துவீச்சாளர்.  

## வெளி இணைப்பு
- வில்லியம் குட்மென் - கிரிக்இன்ஃபோவில் இருந்து விளையாட்டுவீரர் விபரக்குறிப்பு
# முகம்மது கவுஸ்

**முகம்மது கவுஸ்** (*Muhammad Ghous* பிறப்பு: ஏப்ரல் 24 1990), இவர் பாக்கித்தானைப் பிறப்பிடமாகக் கொண்டவர். அமெரிக்க அணியின் துடுப்பாட்டக்காரர். வலதுகை துடுப்பாட்டக்காரர், மிதவேகப் பந்துவீச்சாளர்.  

## வெளி இணைப்பு
- முகம்மது கவுஸ் - கிரிக்இன்ஃபோவில் இருந்து விளையாட்டுவீரர் விபரக்குறிப்பு
# டேவிட் பித்தேய்


**டேவிட் பித்தேய்** (*David Pithey*, பிறப்பு: அக்டோபர் 4 1936), தென்னாப்பிரிக்க அணியின் துடுப்பாட்டக்காரர். இவர் எட்டு தேர்வுத் துடுப்பாட்டப் போட்டிகளிலும் , 99 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1963 - 1967 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# எல்விரோ பீட்டர்சன்


**எல்விரோ பீட்டர்சன்** (*Alviro Petersen*, பிறப்பு: நவம்பர் 25 1980), தென்னாப்பிரிக்க அணியின் துடுப்பாட்டக்காரர். இவர் ஒன்பது தேர்வுத் துடுப்பாட்டப் போட்டிகளிலும் , 21 ஒருநாள் பன்னாட்டுத் துடுப்பாட்டப் போட்டிகளிலும் 167 முதல்தர துடுப்பாட்டப் போட்டிகளிலும், 161 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2010 -2011 ஆண்டுகளில் , தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், 2006 -2010 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# சிட் பெக்லர்


**சிட் பெக்லர்** (*Sid Pegler*, பிறப்பு: சூலை 28 1888, இறப்பு: செப்டம்பர் 10 1972), தென்னாப்பிரிக்க அணியின் துடுப்பாட்டக்காரர். இவர் 16 தேர்வுத் துடுப்பாட்டப் போட்டிகளிலும் , 103 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1910 - 1924 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜோ பார்ட்ரிஜ்


**ஜோ பார்ட்ரிஜ் ** (*Joe Partridge*, பிறப்பு: திசம்பர் 9 1932, இறப்பு: சூன் 6 1988), தென்னாப்பிரிக்க அணியின் துடுப்பாட்டக்காரர். இவர் 11 தேர்வுத் துடுப்பாட்டப் போட்டிகளிலும் , 77 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1963 - 1965 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# சாள்ஸ் பியர்ஸ்



**சாள்ஸ் பியர்ஸ்** (*Charles Pearse*, பிறப்பு: அக்டோபர் 10 1884, இறப்பு: மே 7 1953), தென்னாப்பிரிக்க அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும் , 24 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1910 - 1911 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# சாமுல் குட்மென்

**சாமுல் குட்மென்** (*Samuel Goodman* பிறப்பு: பிப்ரவரி 6 1877), இறப்பு: மார்ச்சு 4 1905), இவர் அமெரிக்க அணியின் துடுப்பாட்டக்காரர். நான்கு முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1894 - 1903 பருவ ஆண்டில் முதல்தர துடுப்பாட்டப் போட்டிகளில் அமெரிக்க துடுப்பாட்ட அணியின் உறுப்பினராக பங்குகொண்டார், வேகப்பந்து பந்துவீச்சாளர்.  

## வெளி இணைப்பு
- சாமுல் குட்மென் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# மறுமலர்ச்சி (1930 களில் வெளிவந்த இதழ்)

**மறுமலர்ச்சி** இலங்கையின் வடமாகாணம் யாழ்ப்பாணத்திலிருந்து 1930ம் ஆண்டுகளில் வெளிவந்த ஒரு கலை, இலக்கிய இதழாகும். இதன் விலை 30 சதமாக இருந்தது.  

## தொடர்பு முகவரி
மறுமலர்ச்சி, 288 ஆஸ்பத்திரி ரோட், யாழ்ப்பாணம்  

## ஆசிரியர்கள்
- ஏ. எஸ். முருகநாதன்
- பீ. எஸ். வரதராஜன்

## வெளியீட்டாளர்
- கே. எஸ். நடராஜன்

## உள்ளடக்கம்
இவ்விதழில் கட்டுரைகள், கவிதைகள், சிறுகதைகள், துணுக்குகள் போன்ற பல்துறை அம்சங்கள் இடம்பெற்றிருந்தன.
# நெல்சன் கிரேவ்ஸ்


**நெல்சன் கிரேவ்ஸ்** (*Nelson Graves* பிறப்பு: ஆகத்து 10 1880, இறப்பு: மார்ச்சு 31 1918), இவர் அமெரிக்க அணியின் துடுப்பாட்டக்காரர் வலதுகை துடுப்பாட்டக்காரர், மிதவேகப் பந்துவீச்சாளர். 34 முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1894-1908 பருவ ஆண்டில் முதல்தர துடுப்பாட்டப் போட்டிகளில் அமெரிக்க துடுப்பாட்ட அணியின் உறுப்பினராக பங்குகொண்டார்.  
## வெளி இணைப்பு
- நெல்சன் கிரவிஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# இந்திய லஞ்ச ஒழிப்பு இயக்கம் (2011)


**இந்திய லஞ்ச ஒழிப்பு இயக்கம்** என்பது இந்தியாவில் தற்போது நடைபெற்றுகொண்டிருக்கும் லஞ்சம் மற்றும் முறைகேடுகளுக்கு எதிரான மக்கள் போராட்டம் ஆகும். இந்த இயக்கம் அண்ணா அசரே 2011 ஆம் ஆண்டு ஏப்ரல் ஐந்தாம் தேதி இந்த நோக்கத்திற்காக சாகும் வரை உண்ணாவிரதம் இருக்கப் போவதாக அறிவித்ததிலிருந்து சூடுபிடிக்கத் தொடங்கி இன்று வரை நாடளவிலான மக்கள் எழுச்சியாக நடந்து கொண்டிருக்கிறது. நாளுக்கு நாள் நேரடியாகவோ அல்லது மறைமுகமாகவோ இந்திய குடிமக்கள் இந்த இயக்கத்தில் தங்களை ஈடுபடுத்திக்கொண்டு வருகின்றனர். இந்தியா மட்டுமின்றி உலகெங்கிலும் விரவியுள்ள இந்தியர்கள் இந்த இயக்கதிற்கான தங்களது ஆதரவை எதாவது ஒரு வடிவில் அளிப்பதன் மூலம் லஞ்சத்திற்கு எதிரான இந்த இயக்கம் பலமடைந்து வருகிறது.  

## காரணங்கள்
பன்நெடுங்காலமகவே கறைபடிந்த இந்தியா அரசியல்வாதிகள் மீதும் கடமை செய்வதற்கே பணத்தை எதிர்பார்க்கும் சில அரசு ஊழியர்கள் மீதும் இருந்துவந்த வெறுப்பு, சமீபத்திய அரசியல் நிகழ்வுகளால் மேலும் அதிகரித்து மக்கள் வெகுன்டெழக் காரணமாகியது. இந்தியாவில் அவ்வப்போது தோன்றும் மாபெரும் ஊழல்களும் அரசியல் முறைகேடுகளும் தேச வளர்ச்சியில் முட்டுக்கட்டையாக இருப்பதை உணர்ந்த இந்தியக் குடிமக்கள் குறிப்பாக கல்வியறிவு பெற்ற இளைஞர்கள்  

## உடனடிக்காரனங்கள்
சமூக சேவகர் அண்ணா அசரே அறிவித்த சாகும்வரை உண்ணாவிரதப் போராட்டம் இந்த இயக்கம் நாடுதழுவிய இயக்கமாக வெடிப்பதற்கு முக்கியக் காரணமாகும். இதேபோல் முன்னெப்போதும் இல்லாத வகையில் இணையதளம், சமூக வலைதளங்களின் தாக்கம், தொலைக்காட்சி ஊடங்களின் இடைவிடாத பிரத்யேக ஒளிபரப்புகள் போன்றவை இந்த இயக்கம் வெகுஜன இயக்கமாக மாற முக்கிய காரணிகள். இந்த ஆண்டின் தொடக்கத்தில் மத்தியகிழக்கு நாடுகள் சிலவற்றில் இரும்புக்கர ஆட்சிக்கு எதிராக ஏற்பட்ட மக்களின் எதிர்ப்பு போராட்டங்கள் மக்கள் சக்தியின் வெளிப்படக அமைந்தது. இதனைத் தொடர்ந்து இந்திய இளைஞர்களின் மனப்போக்கும் ஊழலுக்கு எதிராக ஒன்று திரண்டு அமைதிப் புரட்சியாக வெடித்துள்ளது. ஆனால் இதன் வெற்றி குறித்து இதுவரை கணிக்க முடியவில்லை.
# நிசாம் ஹபீஸ்


**நிசாம் ஹபீஸ்** (*Nezam Hafiz* பிறப்பு: ஏப்ரல் 21 1969, இறப்பு: செப்டம்பர் 11 2001), இவர் அமெரிக்க அணியின் துடுப்பாட்டக்காரர். ஆறு முதல்தர துடுப்பாட்டப் போட்டிகளிலும் , மூன்று ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1988/89-1990/91 பருவ ஆண்டில் முதல்தர துடுப்பாட்டப் போட்டியில் அமெரிக்க துடுப்பாட்ட அணியின் உறுப்பினராக பங்குகொண்டார். வலதுகை துடுப்பாட்டக்காரர், மிதவேகப் பந்துவீச்சாளர். இரட்டைக் கோபுர தாக்குதலின் போது இவர் உயிரிழந்தார்  

## வெளி இணைப்பு
- நிசாம் ஹபீஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# பிலிப் ஹோலிக்

**பிலிப் ஹோலிக்** (*Philip Hollick* பிறப்பு: பிப்ரவரி 13 1936, இறப்பு: பிப்ரவரி 6 1991), இவர் அமெரிக்க அணியின் துடுப்பாட்டக்காரர். ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1957 பருவ ஆண்டில் முதல்தர துடுப்பாட்டப் போட்டியில் அமெரிக்க துடுப்பாட்ட அணியின் உறுப்பினராக பங்குகொண்டார். வலதுகை துடுப்பாட்டக்காரர், மிதவேகப் பந்துவீச்சாளர்.  

## வெளி இணைப்பு
- பிலிப் ஹோலிக் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# டெல்



**டெல்** அல்லது **டெல் இன்க்** என்பது அமெரிக்காவை தலைமையாகக் கொண்ட ஒரு தகவல் தொழில்நுட்ப நிறுவனம் ஆகும். இது கணினி மற்றும் அது சார்ந்த உற்பத்தி, விற்பனை மற்றும் சேவை போன்றவற்றுக்கு துணைபுரிகிறது. மைக்கெல் டெல் இந்த நிறுவனத்தை 1984 ல் உருவாக்கினார். இந்த நிறுவனம் உலகின் மிகப்பெரிய தொழில்நுட்ப நிறுவனங்களில் ஒன்றாக உள்ளது. மேலும் இந்த நிறுவனத்தில் 103.300 பேர் பணிபுரிகின்றனர்.  

## டெல் இந்தியா
டெல் இந்தியாவின் ஊழியர் எண்ணிக்கை: 27000. டெல் இந்தியாவின் வளர்ச்சி மையம் பெங்களூரு, ஹைதராபாத் மாநகரங்களில் அமைந்துள்ளது. டெல் இந்தியாவின் மடிக்கணினி, மேசைக் கணினி உற்பத்தி தொழிற்சாலை சென்னையை அடுத்த திருப்பெரும்புதூரில் அமைந்துள்ளது. அலோக் ஓகிரி டெல் இந்தியாவின் தலைவர் [2013] மற்றும் மேலாண்மை இயக்குநர் ஆவார்.
# ஆர்த்தர் ஹொஸ்கிங்ஸ்

**ஆர்த்தர் ஹொஸ்கிங்ஸ்** (*Arthur Hoskings* பிறப்பு: 1872, இறப்பு: செப்டம்பர் 2 1919), இவர் அமெரிக்க அணியின் துடுப்பாட்டக்காரர். இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1898/99 பருவ ஆண்டில் முதல்தர துடுப்பாட்டப் போட்டிகளில் அமெரிக்க துடுப்பாட்ட அணியின் உறுப்பினராக பங்குகொண்டார். வலதுகை துடுப்பாட்டக்காரர், மிதவேகப் பந்துவீச்சாளர்.  

## வெளி இணைப்பு
- ஆதர் ஹொஸ்கிங் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# டெரெக் களிச்சாரன்


**டெரெக் களிச்சாரன்** (*Derek Kallicharran* பிறப்பு: ஏப்ரல் 4 1958), இவர் அமெரிக்க அணியின் துடுப்பாட்டக்காரர்.. 39 முதல்தர துடுப்பாட்டப் போட்டிகளிலும், ஒன்பது ஏ-தர துடுப்பாட்டப் போட்டியிலும், கலந்து கொண்டுள்ளார். இவர் 1978/79-1985/86 பருவ ஆண்டில் முதல்தர துடுப்பாட்டப் போட்டிகளில் அமெரிக்க துடுப்பாட்ட அணியின் உறுப்பினராக பங்குகொண்டார். இடதுகை துடுப்பாட்டக்காரர், மிதவேகப் பந்துவீச்சாளர்.  

## வெளி இணைப்பு
- டெரெக் களிச்சாரன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# சூர்யகாந்தன்

**சூர்யகாந்தன்** கவிதை, சிறுகதைகள், புதின எழுத்தாளர்.  

## வாழ்க்கைக் குறிப்பு
தமிழநாடு கோவை மாவட்டம், பேரூர் வட்டம், ராமசெட்டி பாளையம் என்னும் கிராமத்தில் விவசாயக் குடும்பத்தில் பிறந்தவர். முதுகலைமாணி, முனைவர் பட்டங்கள் பெற்றுள்ளார். கோவை அரசுக் கலைக்கல்லூரியில் தமிழ்த்துறைத் துணைப் பேராசிரியராகப் பணியாற்றி வருகிறார்.  

## எழுத்துலகில்
இவரின் முதல் கவிதை 1973 ஆம் ஆண்டு ”மனிதன்“ என்ற இலக்கிய இதழில் ”உழைக்கும் வர்க்கம் உறங்குமோ“ எனும் தலைப்பில் வெளியானது. சிறுகதை 1974 ஆம் ஆண்டு “தாமரை” இலக்கிய இதழில் “தண்டிக்கப்படாத குற்றவாளிகள்” எனும் தலைப்பில் வெளியானது.  
இதுவரை மூன்று கவிதைத்தொகுதிகள், ஆறு கட்டுரைத் தொகுதிகள், பதினொன்று சிறுகதைத்தொகுதிகள், 11 சமூக நாவல்கள் நுல்களாக வெளிவந்துள்ளன. இவர் படைப்புகள் பல்வேறு பல்கலைக்கழகங்களில் பாடமாக வைக்கப்பட்டுள்ளன.  

## புதினங்கள்

அகிலன் நாவல் போட்டியில் பரிசு பெற்ற மானாவரி மனிதர்கள், விதைச்சோளம்
# ஆமூர்

**ஆமூர்** என்னும் பெயருடன் சங்ககாலத்தில் மூன்று ஊர்கள் இருந்தன. 'ஆம்' என்னும் சொல்லுக்கு 'ஊற்றுநீர்' என்னும் பொருள் உண்டு. எனவே ஊற்றுநீர் வளம் மிகுதியாக உள்ள ஊர் ஆமூர் எனப்பட்டது.  

(1) இக்கால உளுந்தூர்ப்பேட்டைச் சட்டமன்றத் தொகுதியில் ஆமூர் என்னும் ஊர் உள்ளது. இது சங்ககால ஆமூர் அன்று. செய்யூர் தொகுதியில் உள்ள சித்தாமூர் என்னும் ஊரே சங்ககால ஆமூர். சங்ககாலத்தில் இது ஓய்மானாட்டு ஆமூர் எனப் போற்றப்பட்டது. ஓய்மானாட்டு நல்லியக்கோடன் நாட்டு ஊர். இவ்வூரில் உழவர்களோடு ஒன்றுகலந்து அந்தணர்கள் வாழ்ந்தனர். அங்கு சென்றால் உழவர் தங்கை பின்தொங்கும் சடையுடன் தோன்றி வளைக்கையால் தடுத்து கைக்குத்தல் அரிசியிட்டுப் பொங்கிய சோறும் நண்டுக் குழம்பும் விருந்தாகத் தருவாளாம்.  

(2) திருச்சி மாவட்டம் கொள்ளிடம் ஆற்றின் வடகரையில் ஒரு ஆமூர் உள்ளது. இது முக்காவனாட்டு ஆமூர் எனப் போற்றப்பட்டது. சங்ககாலத்தில் இவ்வூர் மல்லன் சோழ அரசன் போர்வைக் கோப்பெருநற்கிள்ளியோடு மற்போர் புரிந்து தோற்றுப்போனான்.  

(3) பொருள் தேடச் சென்ற தமிழர் சேரநாட்டு ஆமூர் சென்று பாதுகாப்பாகத் தங்கினர். இதனை வானவன் என்னும் சேரன் வென்று கொடுமுடி என்பவனிடம் தந்து காத்துவரும்படி செய்திருந்தான். குறும்பொறை என்பதைக் கல்ராயன் மலை எனக் கொண்டு அதன் கிழக்கில் உள்ள ஆமூர் எனக் கொள்ளவும் இடம் உண்டு. இது இக்காலத்தில் வேலூர் மாவட்டத்தில் உள்ளது.  

## சான்று

தொண்டை நாட்டில் ஆமூர் இருக்கிறது. இங்கு ஊற்று நீர் வளம் மிகுதியாகவே உள்ளது
# இயங்குவரை


வடிவவியலில் **இயங்குவரை**(*locus*) அல்லது நியமப்பாதை என்பது, பொதுவான பண்புடைய புள்ளிகளின் தொகுப்பாகும். ஒரு தளத்தில் அமையும் வட்டத்தின் மீது உள்ள புள்ளிகள் எல்லாம் வட்ட மையத்திலிருந்து மாறாத தூரத்தில் அமைகின்றன என்ற பொதுப் பண்பினைக் கொண்டுள்ளன. எனவே வட்டம் இயங்குவரைக்கு ஒரு நல்ல எடுத்துக்காட்டாககும்.  

இயங்குவரையை வேறொரு வகையாகவும் வரையறுக்கலாம். தரப்பட்ட ஒரு குறிப்பிட்ட நிபந்தனையை/நிபந்தனைகளைப் பூர்த்தி செய்யும் வகையில் இயங்குகின்ற ஒரு புள்ளியின் பாதையாகவும், இயங்குவரையை வரையறுக்கலாம். இக்கண்ணோட்டத்தில், தரப்பட்ட ஒரு புள்ளியிலிருந்து மாறாத தூரத்திலேயே உள்ளவாறு இயங்கும் புள்ளியின் பாதையாக வட்டத்தை வரையறுக்கலாம்.  

இயங்குவரைக்குரிய, ஆங்கிலப் பதமான *locus* என்பது லத்தீன் மொழியில் *இடம்* என்ற அர்த்தமுடைய சொல்லாகும். இதன் பன்மையைக் குறிக்கும் சொல் *loci* ஆகும்.  

மெய்ப்புனை இயக்கவியலில்(complex dynamics) பயன்படுத்தப்படுபவை:  
- இருகிளை இயங்குவரை(Bifurcation locus)
- இணப்புடை இயங்குவரை(Connectedness locus)

## இயங்குவரைகளைகளின் நிறுவல்கள்
பொதுவாக, ஒரு குறிப்பிட்ட வளைவரை இயங்குவரையாகும் என்பதன் நிறுவலில் இரு பகுதிகள் உள்ளன.  
- முதல் பகுதி, அந்த வளைவரையின் மேல் அமையும் ஒவ்வொரு புள்ளியும் இயங்குவரைக்கான நிபந்தனையை நிறைவு செய்கிறது என்பதை மெய்ப்பித்தலாகும்.
- இரண்டாவது பகுதி, அந்த நிபந்தனையை நிறைவு செய்யும் ஒவ்வொரு புள்ளியும் இயங்குவரையைக் குறிக்கும் வளைவரை மீது அமையும் என்பதை மெய்ப்பித்தலாகும்.

எடுத்துக்காட்டு:  
தரப்பட்ட இரு புள்ளிகளிலிருந்து சம தூரத்தில் உள்ள புள்ளிகளின் இயங்குவரை, அந்த இரு புள்ளிகளை இணைக்கும் கோட்டுத்துண்டின் நடுக் குத்துக்கோடாகும்(perpendicular bisector) என்பதை நிறுவ,  
- அந்த இரு புள்ளிகளிலிருந்து சமதூரத்தில் உள்ள புள்ளிகள் அனைத்தும் அதன் நடுக்குத்துக் கோட்டின் மீது அமையும் என்றும்;
- இயங்குவரைக் கோட்டின் மீது அமையும் புள்ளிகள் அனைத்தும் தரப்பட்ட இரு புள்ளிகளிலிருந்து சம தூரத்தில் அமையும் என்றும் மெய்ப்பிக்க வேண்டும்.
# ஆலமுற்றம்

புகார் நன்னாட்டில் ஆலமுற்றம் என்னும் சிவன் கோயில் இருந்தது. இதன் முற்றத்தில் காவிரி ஆறு தன் நுண்மணலைக் குவித்திருந்தது. அங்குள்ள பொழிலில் மகளிர் மணல்வீடு கட்டித் தன் கையால் செய்த பாவையை அதில் கிடத்தி விளையாடிய பின்னர் அந்தப் பாவையை அங்குள்ள பொய்கைத் துறையில் விட்டுவிடுவர். இந்தக் கோயில் இருந்த ஊருக்கு **ஆலமுற்றம்** என்று பெயர்.  

முக்கண்-செல்வன் கல்லால மரத்தடியில் இருந்து தவம் செய்தான் என்பர். ஆலம் என்னும் நஞ்சை உண்டான் என்றும் கூறுவர். இந்த ஆலம் இந்த ஊரின் பெயரோடு தொடர்புடையது எனலாம். இந்தக் கோயிலுக்கு ஓங்கி உயர்ந்த மதில் இருந்தது. மணல் குவிப்பைத் தடுக்க இந்த மதில் கட்டப்பட்டது எனலாம்.  
## சான்று
# பேரறிவாளன்


**சொக்கலிங்கம்**(*A. G. Perarivalan*; பிறப்பு: 30 சூலை 1971) என்பவர் ராஜீவ் காந்தி படுகொலை வழக்கில் குற்றவாளியாகக் காணப்பட்டு மரண தண்டனை விதிக்கப்பட்டவர். இவர் திருப்பத்தூர் மாவட்டம், சோலையார்பேட்டையைச் சேர்ந்தவர். மின்னணுவியல் மற்றும் தொடர்பியல் தொழிநுட்பப் பட்டயம் பெற்ற இவர் சென்னை பெரியார் திடல் விடுதலை அலுவலகத்தில் கணிணிப் பிரிவில் பணியாற்றி வந்தார். இவர் 1991 சூன் 11 அன்று கைது செய்யப்பட்டு வேலூர் சிறையில் அடைக்கப்பட்டார். இவரது தூக்குத்தண்டனை 2011 செப்டம்பர் 9 இல் நிறைவேற்றப்படவிருந்து, பின் தள்ளி போடப்பட்டது. தூக்குத் தண்டனை ரத்துச் செய்யப்பட்டு தீர்ப்பு 2014 பிப்ரவரி 18 அன்று வழங்கப்பட்டது. பின்னர் 2022 மே 18 அன்று உச்ச நீதிமன்றத்தால் விடுதலை செய்யப்பட்டார்.  

முன்னாள் சிபிஐ அதிகாரி தியாகராஜன், ஓய்வு பெற்ற பின்னர் ’உயிர்வலி’ எனும் ஆவணப்படத்திற்கு தந்த பேட்டியில் பேரறிவாளனுக்கு சாதகமாக அவர் குற்றமற்றவர் என்பதை நிரூபிக்க இருந்த அவரது வாக்குமூல வார்த்தைகளை மறைத்ததையும், மொழிபெயர்ப்பில் நடந்த குழப்பங்கள், வாக்குமூலத் தகவலைத் தவறாகப் பதிந்ததையும், தான் பதவியிலிருந்து ஓய்வு பெற்ற பின்னர் 2013 ஆம் ஆண்டு குறிப்பிட்டார்.
# மறுமலர்ச்சி

**மறுமலர்ச்சி** (*renaissance*) என்ற தலைப்பில் உள்ள கட்டுரைகள்:  

- மறுமலர்ச்சி (ஐரோப்பா), ஐரோப்பாவின் மறுமலர்ச்சிக் காலம்
- மறுமலர்ச்சிக் கட்டிடக்கலை
- கத்தோலிக்க மறுமலர்ச்சி
- தமிழ் மறுமலர்ச்சிக் காலம்

;அறிவியல்  
- புத்துயிர்ப்பு (உயிரியல்)

;இதழ்கள்  
- மறுமலர்ச்சி (இதழ்)
- மறுமலர்ச்சி (1930 களில் வெளிவந்த இதழ்)
- மறுமலர்ச்சி (சிற்றிதழ்)
- முஸ்லிம் மறுமலர்ச்சி (சிற்றிதழ்)

;அமைப்புகள்  
- மறுமலர்ச்சி திராவிட முன்னேற்றக் கழகம்
- தாயக மறுமலர்ச்சி கழகம்

;திரைப்படங்கள்  
- மறுமலர்ச்சி (1956 திரைப்படம்)
- மறுமலர்ச்சி (1998 திரைப்படம்)
# வேதாரண்யம் திருமறைக்காடர் கோயில்



**திருமறைக்காடர் கோயில்** என்பது சுந்தரர், அப்பர், சம்பந்தர் ஆகியோரால் பாடல் பெற்ற சிவத்தலமாகும். தேவாரப் பாடல் பெற்ற தலங்களில் சோழ நாடு காவிரி தென்கரைத் தலங்களில் 125ஆவது சிவத்தலமாகும். இத்தலத்தின் மூலவர் திருமறைக்காடர்; தாயார் வேதநாயகி ஆவர். இத்தலத்தின் தல விருட்சங்கள் வன்னிமரம் மற்றும் புன்னைமரமாகும். வேததீர்த்தம், மணிகர்ணிகை தீர்த்தம் ஆகியவை இத்தலத்தில் உள்ளன.  

இத்தலம் தமிழ்நாடு நாகப்பட்டினம் மாவட்டத்தில் வேதாரண்யம் எனும் ஊரில் அமைந்துள்ளது. இத்தலம் பழங்காலத்தில் திருமறைக்காடு என்று அழைக்கப்பட்டுள்ளது. கடல் மட்டத்திலிருந்து சுமார் 45 மீட்டர் உயரத்தில், என்ற புவியியல் ஆள்கூறுகள் கொண்டு, திருமறைக்காடர் கோயில் அமையப் பெற்றுள்ளது.  

ஏழு விடங்கத் தலங்களில் ஒன்றாக உள்ள தலமிது. கோயில் திருவிளக்கை நன்கு எரியும் வகையில் தூண்டிய எலி மறுபிறப்பில் மகாபலிச் சக்கரவர்த்தியாக பிறக்கும் படி இறைவன் அருளிய திருத்தலம்.  

இத்தலத்தின் தியாகராஜர் புவனி விடங்கர் என்றும் அவரது நடனம் ஹம்சபாத நடனம் என்றும் இங்குள்ள நடராஜ சபை தேவ சபை என்றும் அறியப்படுகிறது. "வேதாரண்யம் விளக்கழகு" என்று இக்கோயிலுக்குப் பெருமை உண்டு.  

## வழிபட்டோர்
இத்தலம் அகத்தியர், வசிஷ்டர், கௌதமர், விசுவாமித்திரர், நாரதர், மாந்தாதா, முசுகுந்த சக்கரவர்த்தி, ஸ்ரீராமர் ஆகியோரால வழிபடப்பட்டதாகும்.  

## தல புராணம்
இந்து சமய வேதங்களான சதுர் வேதங்கள் என்று அழைக்கப்பெறும் ரிக், யசூர்,சாம, அதர்வண வேதங்கள் நான்கும் மனித உருவம் கொண்டு இத்தலத்தில் இருக்கும் இறைவனை பூசை செய்து வந்தன. கலியுகம் தொடங்கும் தருவாயில் சிவபெருமான் பூமியில் இருப்பது அவருக்கு உகந்தல்ல என்று எண்ணிய வேதங்கள், அவரிடம் கைலாயம் செல்லுமாறு கூறி, இத்தலத்தின் கதவினையும் அடைத்துவிட்டு சென்றன.  

நெடுங்காலமாக மூடப்பட்டிருந்த கதவினை திருநாவுக்கரசரும், திருஞானசம்பந்தரும் தேவாரம் பாடி திறந்து வைத்தனர்.  

## சிந்தாமணி விநாயகர்
சிந்தாமணி விநாயகர் எனும் பெயர் சிந்தாமணி எனும் மணியைத் தரித்துக் கொண்டதால் ஏற்பட்டதாகும். அபிஜித் என்பவனுக்கும், குணவதி என்பவளுக்கும் பிறந்தவனான கணன் எனும் அசுரன் காட்டிற்கு வேட்டைக்குச் சென்றபோது சிந்தாமணியின் உதவியால் கபிலர் தனக்களித்த விருந்தைக் கண்டு ஆச்சரியப்பட்டு கபிலரிடமிருந்து அம் மணியைப் பறித்துக் கொண்டு வந்துவிட, கபிலர் விநாயகரை நோக்கி யாகம் புரிந்து அம் மணியை மீட்டுத்தர வேண்டினார். சித்தி, புத்தி தேவிகளுடன் சிங்க வாகனத்தில் தோன்ற விநாயகர் தனது திருக்கைப் பாசத்தினால் கணனின் சிரசை அறுத்து சிந்தாமணியை கபிலரிடம் கொடுத்தார். இதனாலேயே இவருக்கு சிந்தாமணி விநாயகர் எனும் பெயர் ஏற்பட்டது. திருமறைக் காட்டில் எழுந்தருளியிருக்கும் விநாயகர் சிந்தாமணி விநாயகர் ஆவார்.  

## கோவில்-கட்டிட அமைப்பு

வேதாரண்யம்‌ சப்த விடங்கத்‌ தலங்களுள்‌ ஒன்று. கருவறை கிழக்கே நோக்கியது. கருவறை அதனையொட்டி அர்த்தமண்டபம்‌ மகாமண்டபம்‌. தியாகேசர்‌ மண்டபம்‌ முதலியன  
உள்ளன. கருவறையைச்‌ சுற்றி திருச்சுற்று மாளிகை உள்ளது. இத்திருச்சுற்றில்‌ கருவறைக்கு நேர்‌ கிழக்காகச்‌ சிறிய கோபுரம்‌  
ஒன்று உள்ளது. இக்கோபுரத்தை ஒட்டி நீண்ட தூண்‌ மண்டபம்‌ ஒன்று உள்ளது. பின்னர்‌ இரண்டாம்‌ திருச்சுற்றில்‌ வடக்கே அன்னை ஆலயமும்‌ உள்ளது. இறுதியாகக்‌ கோவிலைச்‌ சுற்றி பெருமதிலும்‌, கிழக்கும்‌, மேற்கும்‌ இரண்டு கோபுரமும்‌ இருக்‌கின்றன. இவை தவிர பரிவார ஆலயங்களும்‌, தீர்த்தங்களும்‌ பிற மண்டபங்களும்‌ ஆங்காங்கு உள்ளன.
# எயிற்பட்டினம்


**எயிற்பட்டினம்**, வங்கக்கடல் விழுங்கிய சங்ககாலத் துறைமுகங்களில் ஒன்று. இது பிற்காலத்தில் மரக்காணம் என்று பெயர்பெற்றது. இவ்விடத்தை *எயில் பட்டினம்* என்றும் *சோ பட்டினம்* என்றும் பெயர் பெற்றிருந்தது  
- பெலிபளஸ் இதனைச் சோபட்மா எனக் குறிப்பிடுகிறார்.

காவிரிப்பூம்பட்டினம், கொற்கை, பாண்டிய-நாட்டுத் தொண்டி ஆகியவை சங்க-இலக்கியம் காட்டும் வங்கக்கடல் துறைமுகங்கள். கடல்-மல்லை பல்லவர் காலத்துக்குப் பின் கடலால் கொள்ளப்பட்டது.  
- சங்க இலக்கியங்களில் வங்கக்கடல் துறைமுகங்களாகக் காட்டப்பட்டுள்ளவை நான்கு. தெற்கிலிருந்து வடக்கு வடக்கு நோக்கிச் செல்லும்போது அவற்றின் வரிசை இவ்வாறு அமையும்.
:கொற்கை – பாண்டிநாட்டுத் துறைமுகம்.  
:புகார் என்னும் காவிரிப்பூம் பட்டினம் – சோழநாட்டுத் துறைமுகம் பட்டினப்பாலை  
:எயிற்பட்டினம் – ஓய்மானாட்டுத் துறைமுகம் சிறுபாணாற்றுப்படை  
:நீர்ப்பெயற்று – தொண்டைநாட்டுத் துறைமுகம் பெரும்பாணாற்றுப்படை  

எயிற்பட்டினம் – சிறுபாணாற்றுப்படை என்னும் நூல் இந்தத் துறைமுகம் பற்றி விரிவாகக் குறிப்பிடுகிறது. சிறுபாணாற்றுப்படை நூலைப் பாடியவர் இடைக்கழிநாட்டு நல்லூர் நத்தத்தனார். பாடப்பட்ட அரசன் ஓய்மானாட்டு நல்லியக்கோடன். இந்த நூல் இந்த ஊரை ‘மதிலொடு பெயரிய பட்டினம்’ எனக் குறிப்பிடுகிறது. மதில் என்னும் சொல்லுக்கு எயில் என்று மற்றொரு பெயரும் உண்டு. எனவே இது எயிற்பட்டினம் என ஆகிறது. பெருப்ளஸ் இதனைச் சோபட்மா எனக் குறிப்பிடுகிறார். சோ என்னும் சொல் மதிலரணைக் குறிக்கும்.  

இக்காலத்தில் ஆலம்பரக்கோட்டை எனப்படும் ஊர் கோட்டைக் கொத்தள இடிபாடுகளுடன் உள்ளதை முனைவர் இளங்கோவன் குறிப்பிடுகிறார். இது பிற்காலக் கோட்டை என்றாலும் இங்குதான் எயிற்பட்டினம் இருந்தது எனலாம்  

இவ்வூரில் தாழம்பூ அன்னப்பறவை போல் பூத்ததாம். செருந்திப் பூக்கள் பொன் போலப் பூத்தனவாம். முண்டகப் பூக்கதிர்கள் மணிநிறம் கொண்டனவாம். புன்னைப் பூக்கள் முத்துகள் போல் கொட்டினவாம். இப்படிக் கடலோரக் கானல் வெண்மணலால் விம்மிக் கிடந்ததாம். இப்படிப்பட்ட நெய்தல் நெடுவழியில் சென்று புலவர் எயிற்பட்டினத்தை அடைந்தாராம். இந்தப் புலவரால் ஆற்றுப்படுத்தப்படும் சீறியாழ்ப் பாணன் எயிற்பட்டினம் சென்றால் விரைமரங்கள் (விரைந்து செல்லும் மரக்கலங்கள்) ஒட்டகம் தூங்குவது போல் நிற்பதைக் காணலாமாம் என்றும், அங்கே தின்னுவதற்குச் சுட்ட மீனும், பருகுவதற்கு பழம்படு தேறலும் (பழச்சாற்றுக் கள்) விருந்தாகப் பெறலாமாம். என்றும், இந்த விருந்தினை நுளைமகள் என்னும் பரதவப் பெண் படைப்பாள் என்றும், இந்தப் பட்டினம் கிடங்கிற்கோமானாகிய நல்லியக்கோடனுக்கு உரியது என்றும் குறிப்பிடுவதாகப் பாடல் அமைந்துள்ளது.  

## ஆழ்கடல் புதையல்
*மதில்* என்றால் 'எயில்’ என்று பெயர் ஆகும். அவ்வூர் எயிற்பட்டினம் ஆயிற்று. சங்ககாலத்தில் துறைமுக நகரமாக விளங்கிய இவ்வூருக்கு சீனர்களும் கிரேக்கர்களும் வந்து வணிகம் செய்திருக்கின்றனர். இந்த ஊரை கிரேக்கர்கள் ‘சோபட்மா’(சோ பட்டினம்) என்று குறிப்பிட்டுள்ளனர். ‘சோ’என்றாலும் மதில் என்று பொருள்.  

## மேற்கோள்
# அருப்புக்கோட்டை வட்டம்

** அருப்புக்கோட்டை வட்டம்** (*Aruppukkottai Taluk*) தமிழ்நாட்டின், விருதுநகர் மாவட்டத்தில் உள்ள 10  
வட்டங்களில் ஒன்றாகும். இந்த வட்டத்தின் தலைமையகமாக அருப்புக்கோட்டை நகரம் உள்ளது. இந்த வட்டத்தின் கீழ் 83 வருவாய் கிராமங்கள் உள்ளன. அருப்புக்கோட்டை ஊராட்சி ஒன்றியம் இவ்வட்டத்தில் உள்ளது.  

## மக்கள்தொகை பரம்பல்
2011 ஆம் ஆண்டு மக்கள் தொகை கணக்கெடுப்பின்படி இவ்வட்டம் 246,236 மக்கள்தொகை கொண்டது. மக்கள்தொகையில் 122,528 ஆண்களும், 123,708 பெண்களும் உள்ளனர். 66,798 குடும்பங்கள் கொண்ட இவ்வட்ட மக்கள்தொகையில் 49.2% மக்கள் கிராமப்புறங்களில் வாழ்கின்றனர். இவ்வட்டத்தின் எழுத்தறிவு 84.4% மற்றும் பாலின விகிதம் 1,000 ஆண்களுக்கு, 1,010 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 24139 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 943 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 27,401 மற்றும் 232 ஆகவுள்ளனர். மக்கள்தொகையில் இந்துக்கள் 93.93%, இசுலாமியர்கள் 3.39%, கிறித்தவர்கள் 2.48%% மற்றும் பிறர் 0.21% ஆகவுள்ளனர்.  

## வருவாய் கிராமங்கள்

1. அம்பலதவநத்தம்
1. ஆலடிபட்டி
1. ஆமணக்குநத்தம்
1. அருப்புக்கோட்டை
1. அத்திப்பட்டி
1. கோபாலபுரம்
1. குருணைக்குளம்
1. குருந்தமடம்
1. எறசின்னம்பட்டி
1. கே. செட்டிகுளம்
1. காளையார்கரிசல்குளம்
1. கள்ளக்கறி
1. கல்லுமடம்
1. கல்லுமார்பட்டி
1. கல்லூரணி
1. கல்யாணசுந்தரபுரம்
1. கணக்கை
1. கஞ்சநாயக்கன்பட்டி
1. கருப்புக்கட்டியேந்தல்
1. கட்டகஞ்சம்பட்டி
1. காட்டங்குடி
1. கீழ்க்குடி
1. கொங்கணக்குறிச்சி
1. கூத்திப்பாறை
1. கோவிலாங்குளம்
1. குலசேகரநல்லூர்
1. குல்லம்பட்டி
1. குல்லூர்சந்தை
1. குரஞ்சன்குளம்
1. மண்டபசாலை
1. மாங்குளம்
1. மறவர்பெருங்குடி
1. மீனாட்சிபுரம்
1. மேலையூர்
1. மேலகண்டமங்கலம்
1. மேட்டுதொட்டியன்குளம்
1. முத்துராமலிங்கபுரம்
1. நார்த்தம்பட்டி
1. பி. ஆண்டிபட்டி
1. பாலையம்பட்டி
1. பாலவநத்தம்
1. பந்தல்குடி
1. பரளச்சி
1. பரட்டநத்தம்
1. கிழக்கு பெரியபுளியம்பட்டி
1. மேற்கு பெரியபுளியம்பட்டி
1. பொம்மக்கோட்டை
1. பூலாங்கால்
1. பொட்டம்பட்டி
1. பொய்யன்குளம்
1. புலியூரான்
1. புல்லாநாயக்கன்பட்டி
1. புரசலூர்
1. ராஜகோபாலபுரம்
1. ராமபுரம்
1. சலுக்குவார்பட்டி
1. சவ்வாஸபுரம்
1. செம்பட்டி
1. செங்குளம்
1. செட்டிகுறிச்சி
1. செட்டிபட்டி
1. சிலுக்கபட்டி
1. கிழக்கு சிம்மசின்னம்பட்டி/தும்முசின்னம்பட்டி
1. மேற்கு சிம்மசின்னம்பட்டி/தும்முசின்னம்பட்டி
1. சுக்கிலநத்தம்
1. சூலக்கரை
1. சுந்தகோட்டை
1. சுத்தமடம்
1. டி.கொப்புசித்தம்பட்டி
1. தம்மநாயக்கன்பட்டி
1. தெற்குநத்தம்
1. திருமலைபுரம்
1. திருவிருந்தால்புரம்
1. தொப்பலாக்கரை
1. தும்மக்குண்டு
1. வி. கொப்புசித்தம்பட்டி
1. வடக்குநத்தம்
1. வள்ளுவந்தபுரம்
1. வதுவர்பட்டி
1. வேதாந்தம்
1. வேலாயுதபுரம்
1. வேப்பிலைசேரி
1. வில்லிபத்திரி
# காரியாபட்டி வட்டம்

** காரியாபட்டி வட்டம்** (*Kariapatti Taluk*), தமிழ்நாட்டின், விருதுநகர் மாவட்டத்தில் உள்ள 10 வட்டங்களில் ஒன்றாகும். இந்த வட்டத்தின் தலைமையகமாக காரியாபட்டி நகரம் உள்ளது. இந்த வட்டத்தின் கீழ் 107 வருவாய் கிராமங்கள் உள்ளன. காரியாப்பட்டி ஊராட்சி ஒன்றியம் இவ்வட்டத்தில் உள்ளது.  

## மக்கள்தொகை பரம்பல்
2011 ஆம் ஆண்டு மக்கள் தொகை கணக்கெடுப்பின்படி இவ்வட்டம் 105,428 மக்கள்தொகை கொண்டது. மக்கள்தொகையில் 52,993 ஆண்களும், 52,435 பெண்களும் உள்ளனர். 28,032 குடும்பங்கள் கொண்ட இவ்வட்ட மக்கள்தொகையில் 70.4% மக்கள் கிராமப்புறங்களில் வாழ்கின்றனர். இவ்வட்டத்தின் எழுத்தறிவு 76.31% மற்றும் பாலின விகிதம் 1,000 ஆண்களுக்கு, 989 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 956 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 25,128 மற்றும் 5 ஆகவுள்ளனர். மக்கள்தொகையில் இந்துக்கள் 95.76%, இசுலாமியர்கள் 1.63%, கிறித்தவர்கள் 2.49% மற்றும் பிறர் 0.13% ஆகவுள்ளனர்.
# இராஜபாளையம் வட்டம்

**இராசபாளையம் வட்டம்** (*Rajapalaiyam Taluk*), தமிழ்நாட்டின், விருதுநகர் மாவட்டத்தில் உள்ள 10  
வட்டங்களில் ஒன்றாகும். இந்த வட்டத்தின் தலைமையகமாக இராசபாளையம் நகரம் உள்ளது. இந்த வட்டத்தின் கீழ் 35 வருவாய் கிராமங்கள் உள்ளன. இராசபாளையம் ஊராட்சி ஒன்றியம் இவ்வட்டத்தில் உள்ளது.  

## மக்கள்தொகை பரம்பல்
2011 ஆம் ஆண்டு மக்கள் தொகை கணக்கெடுப்பின்படி இவ்வட்டம் 3,47,668 மக்கள்தொகை கொண்டது. மக்கள்தொகையில் 1,73,529 ஆண்களும், 1,74,139 பெண்களும் உள்ளனர். 1,00,543 குடும்பங்கள் கொண்ட இவ்வட்ட மக்கள்தொகையில் 44.6% மக்கள் கிராமப்புறங்களில் வாழ்கின்றனர். இவ்வட்டத்தின் எழுத்தறிவு 81.19% மற்றும் பாலின விகிதம் 1,000 ஆண்களுக்கு, 1,004 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 33,499 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 938 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 76,569 மற்றும் 545 ஆகவுள்ளனர். மக்கள்தொகையில் இந்துக்கள் 95.14% , இசுலாமியர்கள் 1.78%, கிறித்தவர்கள் 2.86% மற்றும் பிறர் 0.03% ஆகவுள்ளனர்.
# சாத்தூர் வட்டம்

** சாத்தூர் வட்டம்** (*Sattur Taluk*), தமிழ்நாட்டின், விருதுநகர் மாவட்டத்தில் உள்ள 10  
வட்டங்களில் ஒன்றாகும். இந்த வட்டத்தின் தலைமையகமாக சாத்தூர் நகரம் உள்ளது. இந்த வட்டத்தின் கீழ் 53 வருவாய் கிராமங்கள் உள்ளன. சாத்தூர் ஊராட்சி ஒன்றியம் இவ்வட்டத்தில் உள்ளது.  

## மக்கள்தொகை பரம்பல்
2011 ஆம் ஆண்டு மக்கள் தொகை கணக்கெடுப்பின்படி இவ்வட்டம் 1,68,607 மக்கள்தொகை கொண்டது. மக்கள்தொகையில் 83,151 ஆண்களும், 85,456 பெண்களும் உள்ளனர். 47,891 குடும்பங்கள் கொண்ட இவ்வட்ட மக்கள்தொகையில் 60.7% மக்கள் கிராமப்புறங்களில் வாழ்கின்றனர். இவ்வட்டத்தின் எழுத்தறிவு 78.21% மற்றும் பாலின விகிதம் 1,000 ஆண்களுக்கு, 1,028 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 17,098 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 941 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 40,787 மற்றும் 329 ஆகவுள்ளனர். மக்கள்தொகையில் இந்துக்கள் 94.81% , இசுலாமியர்கள் 1.4%, கிறித்தவர்கள் 3.66% மற்றும் பிறர் 0.03% ஆகவுள்ளனர்.
# சிவகாசி வட்டம்

** சிவகாசி வட்டம்** (*Sivakasi Taluk*) தமிழ்நாட்டின், விருதுநகர் மாவட்டத்தில் உள்ள 10  
வட்டங்களில் ஒன்றாகும். இந்த வட்டத்தின் தலைமையகமாக சிவகாசி நகரம் உள்ளது. இந்த வட்டத்தின் கீழ் 36 வருவாய் கிராமங்கள் உள்ளன. சிவகாசி ஊராட்சி ஒன்றியம் இவ்வட்டத்தில் உள்ளது.  

## மக்கள்தொகை பரம்பல்
2011 ஆம் ஆண்டு மக்கள் தொகை கணக்கெடுப்பின்படி இவ்வட்டம் 4,26,753 மக்கள்தொகை கொண்டது. மக்கள்தொகையில் 2,11,880 ஆண்களும், 2,14,873 பெண்களும் உள்ளனர். 1,17,312 குடும்பங்கள் கொண்ட இவ்வட்ட மக்கள்தொகையில் 37.9% மக்கள் கிராமப்புறங்களில் வாழ்கின்றனர். இவ்வட்டத்தின் எழுத்தறிவு 80.17% மற்றும் பாலின விகிதம் 1,000 ஆண்களுக்கு, 1,014 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 45,678 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 976 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 79,775 மற்றும் 515 ஆகவுள்ளனர். மக்கள்தொகையில் இந்துக்கள் 93.28%, இசுலாமியர்கள் 2.24%, கிறித்தவர்கள் 4.2% மற்றும் பிறர் 0.27% ஆகவுள்ளனர்.
# ஸ்ரீவில்லிப்புத்தூர் வட்டம்

**ஸ்ரீவில்லிப்புத்தூர் வட்டம்** (*Srivilliputhur Taluk*) தமிழ்நாட்டின், விருதுநகர் மாவட்டத்தில் உள்ள 10  
வட்டங்களில் ஒன்றாகும். இந்த வட்டத்தின் தலைமையகமாக ஸ்ரீவில்லிப்புத்தூர் நகரம் உள்ளது. இவ்வட்டத்திலிருந்து வத்திராயிருப்பு வட்டம் பிரிந்த பின், இந்த வட்டத்தின் கீழ் மல்லி, ஸ்ரீவில்லிபுத்தூர், பிள்ளையார்குளம் என 3 உள்வட்டங்களும், 26 வருவாய் கிராமங்களும் உள்ளன. திருவில்லிபுத்தூர் ஊராட்சி ஒன்றியம் இவ்வட்டத்தில் உள்ளது.  

## ஸ்ரீவில்லிபுத்தூர் வட்டம் பிரிப்பு
ஸ்ரீவில்லிபுத்தூர் வட்டத்தின் 3 உள்வட்டங்களைக் கொண்டு புதிய வட்டமாக வத்திராயிருப்பு வட்டம் 18 பிப்ரவரி 2019 அன்று நிறுவப்பட்டது.  

## மக்கள்தொகை பரம்பல்
2011 ஆம் ஆண்டு மக்கள் தொகை கணக்கெடுப்பின்படி இவ்வட்டம் 293,209 மக்கள்தொகை கொண்டது. மக்கள்தொகையில் 146,005 ஆண்களும், 147,204 பெண்களும் உள்ளனர். 82,678 குடும்பங்கள் கொண்ட இவ்வட்ட மக்கள்தொகையில் 48.9% மக்கள் கிராமப்புறங்களில் வாழ்கின்றனர். இவ்வட்டத்தின் எழுத்தறிவு 77.1% மற்றும் பாலின விகிதம் 1,000 ஆண்களுக்கு, 1,008 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 27,991 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 963 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 78,505 மற்றும் 506 ஆகவுள்ளனர். மக்கள்தொகையில் இந்துக்கள் 93.52%, இசுலாமியர்கள் 2.06%, கிறித்தவர்கள் 4.14% மற்றும் பிறர் 0.28% ஆகவுள்ளனர்.